**020 30 URED ZA ZAKONODAVSTVO**

**OBRAZLOŽENJE OPĆEG DIJELA POLUGODIŠNJEG IZVJEŠTAJA O IZVRŠENJU FINANCIJSKOG PLANA**

***Obrazloženje izvršenja prihoda i rashoda, primitaka i izdataka u izvještajnom razdoblju***

**PRIHODI I PRIMICI**

Ured za zakonodavstvo ostvaruje prihode:

* u okviru skupine 67 Prihodi iz proračuna te izvora financiranja 11 Opći prihodi i primici.

U prvom polugodištu 2024. godine prihodi iz proračuna za izvor financiranja 11 Opći prihodi i primici ostvareni su u iznosu 506.793,64 eura.

**RASHODI POSLOVANJA**

Planirani rashodi odnose se na redoviti rad Ureda za zakonodavstvo što uključuje cjelokupni postupak donošenja odluka Vlade, od samog zakonodavnog planiranja, koraka procjene učinaka propisa, savjetovanja s javnošću, poslovničke procedure te pripreme i pravodobne objave zakona i drugih propisa u Narodnim novinama za sva tijela državne uprave sukladno zakonu kojim se uređuje ustrojstvo i djelokrug ministarstava i drugih tijela državne uprave.

Ukupni rashodi u prvom polugodištu 2024. godine izvršeni su u iznosu 506.793,64 eura, što je 46,17% ukupno planiranih financijskih sredstava za 2024. godinu. U odnosu na isto razdoblje prethodne godine ukupni rashodi su veći za 22,38%.

**Rashodi poslovanja**

Rashodi poslovanja u prvom polugodištu 2024. godine izvršeni su u iznosu od 506.334,64 eura što je 47,66% planiranih financijskih sredstava za 2024. godinu u okviru rashoda poslovanja. U odnosu na isto razdoblje prethodne godine rashodi poslovanja su povećani za 23,41%.

***Rashodi za zaposlene***

Rashodi za zaposlene u prvom polugodištu 2024. godine izvršeni su u iznosu 479.140,68 eura što je 48,56% planiranih financijskih sredstava za zaposlene. U odnosu na isto razdoblje prethodne godine rashodi za zaposlene su povećani za 20,99%. Navedeno povećanje je rezultat povećanja osnovice sukladno Dodatku III. Kolektivnog ugovora za državne službenike i namještenike (Narodne novine, broj 128/2023), povećanja koeficijenata državnim službenicima sukladno Zakonu o plaćama u državnoj službi i javnim službama („Narodne novine“ broj 155/2023) i Uredbi o nazivima radnih mjesta, uvjetima za raspored i koeficijentima za obračun plaće u državnoj službi (“Narodne novine” broj 22/2024) te isplate godišnje nagrade za uskršnje blagdane sukladno Dodatku III. Kolektivnom ugovoru za državne službenike i namještenike (Narodne novine, broj 128/2023).

***Materijalni rashodi***

Materijalni rashodi u prvom polugodištu 2024. godine izvršeni su u iznosu 27.193,96 eura što je 36,00% planiranih financijskih sredstava za 2024. godinu za materijalne rashode. U odnosu na isto razdoblje prethodne godine materijalni rashodi su povećani za 90,28%.

U prvom polugodištu 2024. godine sredstva su utrošena na službena putovanja djelatnika Ureda na stručnim seminarima u zemlji i inozemstvu, ZET prijevoz, stručna usavršavanja, uredske potrepštine, telekomunikacijske usluge, računalne usluge, pretplate na tiskovine, reprezentaciju i poklone.

**Rashodi za nabavu nefinancijske imovine**

Rashodi za nabavu nefinancijske imovine u prvom polugodištu 2024. godine izvršeni su u iznosu 459,00 eura što je 1,30% planiranih financijskih sredstava za 2024. godinu za navedene rashode. U odnosu na isto razdoblje prethodne godine rashodi za nabavu nefinancijske imovine su manji za 87,94%.

U prvom polugodištu 2024. godine sredstva su utrošena za nabavu MF printera u okviru kapitalnog projekta Informatizacija Ureda za zakonodavstvo.